Voetganger op snelweg doodgeryŉ Voetganger, in sy twintigs, is dood nadat ŉ voertuig hom Sondagoggend in Kempton Park raakgery het. Volgens Derrick Banks, ŉ woordvoerder van ER24, het die voorval omstreeks 04:00 op die R21-snelweg in Bonaeropark plaasgevind. “Die man het veelvoudige kritieke beserings opgedoen en is op die toneel dood verklaar,” het Banks gesê. Die bestuurder van die voertuig is ongedeerd.